**ELŐTERJESZTÉS**

**Körmend város Önkormányzata Képviselő-testülete 2017. május 24-i ülésére**

**Tárgy:** Körmendi Idősekért Nonprofit Kft. mérlegbeszámolója

Tisztelt Képviselő-testület!

A Körmendi Idősekért Nonprofit Kft. is elkészítette a tavalyi évről mérlegbeszámolóját, amit a Testület elé tárunk. A beszámolóhoz Viserálek Sándorné ügyvezető az alábbi kiegészítést tette:

A Körmendi Idősekért Nonprofit Kft. 2016.évi gazdálkodási tevékenységét a megfontoltság, a takarékosság és a stabilitás jellemezte. A Kft. 2015.évi negatív adózott eredménye az idei esztendőben pozitívra, 1.242 e-re változott. A cég vagyoni helyzete nem változott, eszközállománya gyarapodott egy Renault Trafic használt kisbusszal, melyet egy magánember adományából sikerült megvásárolni.

A Kft. bevételei nagy részét az Unger László Idősek Otthona ellátottainak térítési díja jelenti. A másik nagyobb tétel az állami normatíva. 2016. évben 11 millió Ft. adomány érkezett a számlánkra.

A Kft. kiadásai jelentős része bér és járulék költség, a kötelező élelmezési és közüzemi költségek, a működtetéshez minimálisan szükséges anyagköltségek.

Az Idősek Otthona az idei évben működésének ötödik évét kezdte el. Ez azt a tényt vetíti előre, hogy a karbantartás költségei növekedni fognak.

Az otthon 2013. óta összesen ötven főt látott el, működési kihasználtsága 99,8 %-os.

A Körmendi Idősekért Nonprofit Kft. Felügyelő Bizottsága 2017.05.10-i ülésén a mérlegbeszámolót megtárgyalta és elfogadta.

Kérem a Testületet, hogy a mérlegjelentést elfogadni szíveskedjék.

**HATÁROZATI JAVASLAT**

Körmend város Önkormányzata (9900 Körmend, Szabadság tér 7. képviseli Bebes István

polgármester) mint a Körmendi Idősekért Nonprofit Kft., (székhely 9900 Körmend, Szabadság tér 7. cégjegyzék száma: 18-09-108964) alapítója, tulajdonosi jogkörében eljárva az alábbi

határozatot hozza:

A társaság alapítója a Körmendi Idősekért Nonprofit Kft. 2016.évi éves beszámolóját az előterjesztéshez csatoltak szerint jóváhagyja.

Körmend, 2017. 05. 15

**Bebes István**

**polgármester**